કેટલાક વળી પોતાની ખુશી અને ખુરશીને ઊંની આંચ ન આવે અને ખુરશીના ચારેચાર પાયાના રૂડા આશીર્વાદથી ચારે દિશામાં પોતાને ચારેય પુરુષાર્થ (ધર્મ, અર્થ, કામ અને મોક્ષ) ફળતા રહે એ માટે પક્ષીય વફાદારીની સિતાર વગાડતા રહે છે તો કેટલાક ગિરિરાજો પોતાના આસનને સ્થિર રાખવા માટે કાર્યકરોના પગમાં ઘૂંઘરું બાંધી પોતે, વગર ઘૂંઘરું એ એટલા જોરથી નાચવા માંડે છે કે પેલા કાર્યકરોના પગે બાંધેલાં ઘૂંઘરું તૂટી જાય!